Mandy Roberts

**Cyn-gariad Gareth Wyn Harries.** **Ffrind Fiona Metcalfe, ac un a fu'n gweithio yng Nghaffi'r Cwm ar un cyfnod.**

### **Swydd newydd**

Gweithio mewn gwesty oedd Mandy pan ddaeth Dave Lewis ar ei thraws am y tro cyntaf. Cafodd fwynhad weld ei hagwedd tuag at y cwsmeriaid a'r ffordd wnaeth hi ddelio â Dudley Rees, dyn busnes oedd yn ei phoenydio - drwy ddwyn ei ddillad ac achosi iddo golli cyfarfod pwysig.

Aeth Dave â hi am ginio a chynnig swydd iddi yn nghaffi newydd ei wraig Pat Lewis, Pantri Pat. Ond, gan mai busnes Pat oedd y caffi, trefnodd Dave fod Mandy yn cael cyfweliad swyddogol a wedyn perswadio Pat i'w chyflogi drwy esgus ei fod yn ffansio yr ymgeisydd arall. Cyflogwyd Mandy a symudodd i mewn i'r fflat uwchben y caffi.

### **Newid yn y caffi**

Daeth Mandy yn ffrindiau agos gyda Fiona Metcalfe a pan bu hi heb geiniog i'w enw na tho uwch ei phen Mandy ddaeth i'r adwy gan gynnig ystafell am ddim iddi yn y fflat uwchben y caffi.

Doedd Dave Lewis ddim yn hapus iawn pan ddaeth i wybod am y trefniant a mynnodd fod y ddwy yn cychwyn talu rhent. Ceisiodd yntau wneud trefniant o fath wahanol gyda Fiona, yn cynnig gostwng eu rhent am ffafrau rhywiol ond rhoddodd Fiona ef yn ei le.

O fewn dim bu Mandy a Fiona yn cymryd mantais o gyfleusterau'r caffi i redeg busnes ar yr ochor yn gwerthu a dosbarthu brechdanau i adeiladwyr lleol. Aeth y ddwy ati hefyd i gymryd dros stondin Iori Davies yn yr Eisteddfod Genedlaethol - cynllwyn na ddaeth a gymaint o elw ag oeddent wedi gobeithio.

Daeth Dave i wybod am waith ychwanegol y merched a cheisiodd roi'r sac i Mandy. Cafodd Fiona a Mandy y gorau drosto drwy atgoffa am ei ymddygiad amhriodol tuag at y ddwy. Aeth Fiona un gam ymhellach a chynnig prynu’r caffi. Erbyn hyn roedd Pat wedi hen golli diddordeb yn y busnes ac wedi i Fiona sicrhau'r arian gan ei thad cytunodd Dave i werthu'r busnes.

Newidwyd enw'r caffi o Pantri Pat i Caffi'r Cwm.

### **Perthynas a Gareth Wyn**

Pan oedd Gareth Wyn ar ymweliad a’i dad yn y carchar cafodd Reg Harries drawiad ar y galon. Roedd Gareth wedi graddio o Rydychen erbyn hyn ac yn edrych ymlaen at gychwyn swydd newydd yn silicon valley ond yn dilyn trawiad ei dad penderfynodd wrthod y swydd a symud i’r Felin i edrych ar ôl ei dad tra’i bod yn gwella.

Wrth aros yn y Felin cychwynnodd glosio at Mandy a chychwynnodd y ddau gael perthynas. Cyfaddefodd Gareth wrth Mandy fod e mewn dyled o naw mil o bunnoedd yn dilyn ei gyfnod yn y coleg, a heb swydd prin oedd yn gallu talu’r llog. Rhoddodd Mandy fenthyg peth arian iddo allu parhau i fyw dydd i ddydd ond doedd fawr o gynllwyn hir dymor ganddo.

Newidiodd bethau pan ddaeth Gareth ar draws Lisa Morgan a chychwynnodd y ddau gysgu a’i gilydd.

Pan ddaeth Lisa i wybod drwy Reg fod Gareth eisoes mewn perthynas â Mandy aeth hi draw yn unswydd i’r caffi i adael i Mandy wybod mewn ffordd greulon mai hithau oedd hefo Gareth Wyn erbyn hyn. Gadawodd Mandy i Sbaen ar wyliau wedi ei drefnu gan Derek, Karen a Fiona i ddod dros y berthynas.

### **Damwain Derek**

Yn 1996 prynodd Derek Jones feic modur newydd, ond cafodd ddamwain weddol ddifrifol wrth fynd a Fiona Metcalfe am sbin. Torrodd ei goes a’i fraich ond cafodd ei ryddhau o’r ysbyty ar addewid o ofal gan Fiona a Mandy a oedd yn teimlo drosto.

Rhoddodd y merched rota at ei gilydd i fynd draw i helpu Derek yn rheolaidd drwy’r dydd ond wedi iddo gael cwymp arall cynigiodd Karen Parry gynllwyn o dra gwahanol. Mynnodd bod Derek yn symud i fyw at Mandy a Fiona dros dro fel y gallai gael gofal ar bob awr o’r dydd.

Daeth Derek i fwynhau cwmni’r merched ag bu’n gwneud ati fod ei anafiadau yn waeth nag oedden nhw er mwyn cael aros yno am hirach. Pan ddaeth yr amser iddo gael tynnu’r cast oddi ar ei fraich cynllwyniai yntau a Gavin Roberts i gadw’r cast a’i roi’n ôl at ei gilydd er mewn twyllo’r merched a pharhau ei arhosiad yn y fflat.

Yn y pendraw daeth y merched ar draws ei dwyll ond wedi i Derek gyfaddef ei fod yn unig gytunodd y ddwy adael iddo aros gyda nhw tros y 'Dolig.

Roedd ei chariad Steve Williams yn delio mewn cyffuriau ac yn gweithio i Ron Steadman.